
Republika Hrvatska
Općinski sud u Rijeci
Prekršajni odjel

Poslovni broj Pp-3619/2023-17

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv okrivljene Nataše Sablić zbog prekršaja iz članka 47. Zakona o Hrvatskoj radioteleviziji (Narodne novine broj 137/10, 76/12, 78/16, 46/17, 73/17, 94/18 dalje: ZHR), u povodu optužnog prijedloga Hrvatske radiotelevizije broj HRT 81447 od 09. listopada 2023., odlučujući o zahtjevu branitelja okrivljenice za naknadu troškova prekršajnog postupka, dana 04. rujna 2026. 

r i j e š i o  j e

Na temelju članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17, 118/18, 114/22, 86/26 dalje: PZ) imaju se na teret proračunskih sredstava isplatiti troškovi prekršajnog postupka na ime nagrade i nužnih izdataka branitelja okrivljenice Nataše Sablić, odvjetnika Petra Petrinića iz Rijeke u ukupnom iznosu od 250,00 eura (dvije stotine pedeset eura i nula centi) uplatom na račun odvjetnika Petra Petrinića iz  Rijeke, Ivana Grohovca 1, broj računa IBAN HR43 2402006 3211354101 otvoren kod Erste banke d.d.

Obrazloženje

1. Presudom  Općinskog suda u Rijeci poslovni broj Pp-3619/2023 od 23. siječnja 2026. okrivljenica je oslobođena optužbe da bi počinila prekršaj iz članka 47. Zakona o Hrvatskoj radioteleviziji. Točkom II. izreke presude odlučeno je da troškovi prekršajnog postupka iz članka 138. stavak 2. točaka 2. do 5. i točke 7. PZ padaju na teret proračunskih sredstava suda. Presuda je postala pravomoćna 25. travnja 2026.

2. Branitelj okrivljenice odvjetnik Petar Petrinić je pravovremeno podnio zahtjev za naknadu troškova prekršajnog postupka u iznosu od 200,00 eura uvećano za PDV. 

3. Zahtjev je osnovan.

4. Sukladno Tbr. 4. točka 1. Tarife o nagradama i naknadi troškova za rad odvjetnika (Narodne novine broj 138/23, dalje: Tarifa) za obranu u prekršajnom postupku propisana je nagrada od 100 bodova, dok sukladno Tbr. 54. Tarife vrijednost boda iznosi 2,00 eura. 

5. Primjenom Tbr. 4. toč. 1. u svezi Tbr. 54. Tarife na ime obrane okrivljenice na ročištu 20. siječnja 2026. branitelju pripada nagrada u iznosu od 200,00 eura, na koji iznos se primjenom Tbr. 46. Tarife ima obračunati porez na dodanu vrijednost, što sveukupno iznosi 250,00 eura. 

5.1. Predmetni iznos ima se isplatiti na teret proračunskih sredstava, po pravomoćnosti rješenja. 

6. S obzirom na sve navedeno valjalo je odlučiti kao u izreci.

U Rijeci 04. rujna 2026.

								Sudac

								Sanja Crljen Mrvoš, v.r.	





UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske.




DNA:
- ovlašteni tužitelj;
- okrivljena Nataša Sablić
- branitelj okrivljenika odvjetnik Petar Petrinić
- po pravomoćnosti:
računovodstvo uz zahtjev i potvrdu pravomoćnosti;



Za točnost otpravka - ovlašteni službenik
Maja Lekić

